b'\n_START_ARTICLE_\nKastelas\n_START_PARAGRAPH_\nKastelas (kat. Castell) \xe2\x80\x93 \xe2\x80\x9epilinink\xc5\xb3\xe2\x80\x9c tradicija, atsiradusi Ispanijoje, Katalonijoje, Valso mieste XIX a. \xe2\x80\x9ePilinink\xc5\xb3\xe2\x80\x9c var\xc5\xbeytuv\xc4\x97s vyksta visame regione. Bene svarbiausios vyksta Taragonoje kas dvejus metus lyginiais metais._NEWLINE_\xc5\xbdmoni\xc5\xb3 bok\xc5\xa1tai yra kil\xc4\x99 i\xc5\xa1 tradicini\xc5\xb3 valensijieti\xc5\xa1k\xc5\xb3 \xc5\xa1oki\xc5\xb3 (Ball dels Valencians), kai \xc5\xa1ok\xc4\x97jai vainikuodami savo pasirodym\xc4\x85 lipdavo vienas kitam ant pe\xc4\x8di\xc5\xb3. \xc5\xa0ie bok\xc5\xa1tai tapo pagrindine pasirodymo dalimi pietin\xc4\x97je Katalonijos dalyje. Laikui b\xc4\x97gant \xc5\xbemoni\xc5\xb3 bok\xc5\xa1tai tapo vis sud\xc4\x97tingesni, dabar sudaromi ir i\xc5\xa1 1 000 \xc5\xbemoni\xc5\xb3. Jie gali siekti 10 auk\xc5\xa1t\xc5\xb3 ir stov\xc4\x97ti nuo keleto sekund\xc5\xbei\xc5\xb3 iki keleto minu\xc4\x8di\xc5\xb3. Seniau juos statydavo tik vyrai, dabar leid\xc5\xbeiama dalyvauti renginiuose ir moterimis, vaikiams. Tai populiari \xc5\xa1i\xc5\xb3 dien\xc5\xb3 pramoga Katalonijoje, kurioje nei\xc5\xa1vengiama ir \xc4\xafvairi\xc5\xb3 l\xc5\xab\xc5\xbei\xc5\xb3, susi\xc5\xbeeidim\xc5\xb3, kartais mir\xc4\x8di\xc5\xb3, ta\xc4\x8diau ja u\xc5\xbesiima ir vaikai, lipantys \xc4\xaf auk\xc5\xa1\xc4\x8diausius auk\xc5\xa1tus._NEWLINE_2010 m. gyvieji \xc5\xbemoni\xc5\xb3 bok\xc5\xa1tai buvo \xc4\xaftraukti \xc4\xaf UNESCO s\xc4\x85ra\xc5\xa1\xc4\x85 kaip saugotinas nematerialaus paveldo objektas.'